
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
[bookmark: c]DĖL GRIPO IR ŪMINIŲ VIRŠUTINIŲ KVĖPAVIMO TAKŲ INFEKCIJŲ 
EPIDEMIJOS PASKELBIMO

[bookmark: _GoBack]2018 m. vasario 6 d. Nr. AT-126
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 3 punktu, Gripo ir ūminių viršutinių kvėpavimo takų infekcijų epidemiologinės priežiūros taisyklėmis, patvirtintomis Lietuvos Respublikos sveikatos apsaugos ministro 2012 m. sausio 30 d. įsakymu Nr. V-58 „Dėl gripo ir ūminių viršutinių kvėpavimo takų infekcijų epidemiologinės priežiūros taisyklių patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu ir atsižvelgdamas į Marijampolės visuomenės sveikatos centro 2018 m. vasario 5 d. raštą Nr. (4-13 16.1.1 E)2-4427 „Dėl gripo epidemijos skelbimo Šakių rajono savivaldybėje“:
1. S k e l b i u nuo 2018 m. vasario 6 d. gripo ir ūmių viršutinių kvėpavimo takų infekcijų epidemiją Šakių rajono savivaldybės teritorijoje. Epidemijos pabaiga bus skelbiama atskiru įsakymu.
2. Į p a r e i g o j u:
2.1. Rajono asmens sveikatos priežiūros įstaigų vadovus griežtai vykdyti gripo prevencijos ir priešepidemines priemones. 
2.2. Šakių rajono savivaldybės visuomenės sveikatos biuro direktorių teikti informaciją rajono gyventojams apie ūminių viršutinių kvėpavimo takų infekcijų ir gripo profilaktiką bei būtiną elgesį gripo epidemijos metu.	
	3. R e k o m e n d u o j u įstaigų vadovams, piliečiams gripo epidemijos laikotarpiu laikytis Šakių rajono savivaldybės administracijos direktoriaus 2017 m. lapkričio 24 d. įsakymu Nr. AT-1121 „Dėl Šakių rajono savivaldybės gripo ir ūminių viršutinių kvėpavimo takų infekcijų epidemiologinės priežiūros ir prevencijos priemonių 2017–2018 metams plano tvirtinimo“ patvirtintame plane nurodytų priemonių:
3.1. Riboti masinius žmonių renginius mieste.
3.2. Nutraukti pamokas bei užsiėmimus bendrojo ugdymo mokyklose ir organizuotuose kolektyvuose, susirgus 20 proc. ir daugiau lankančių tą įstaigą vaikų.
3.3. Įmonėse ir organizacijose, ypač vaikų kolektyvuose, sustiprinti patalpų vėdinimą, drėgną valymą bei dezinfekciją.
4. Šis įsakymas skelbiamas Teisės aktų registre.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

